# KÚPNA ZMLUVA

# uzatvorená podľa § 409 a nasl. zákona č. 513/1991 Zb. Obchodný zákonník v znení neskorších predpisov a zákona č. 343/2015 Z. z. o verejnom obstarávaní a o zmene a doplnení niektorých zákonov (ďalej len „zákon o verejnom obstarávaní“)

ďalej len „zmluva“

# Zmluvné strany

# Kupujúci: Univerzita Komenského v Bratislave

Sídlo: Šafárikovo námestie 6, 814 99 Bratislava 1

Korešpondenčná adresa: Šafárikovo námestie 6, P.O.BOX 440, 814 99 Bratislava 1

IČO: 00 397 865

DIČ: 2020845332

IČ DPH: SK2020845332

Štatutárny orgán: prof. JUDr. Marek Števček, PhD., rektor

Súčasť: Vedecký park,

sídlo: Ilkovičova 8, 841 04 Bratislava

zastúpená: prof. RNDr. Jozef Masarik, DrSc., poverený zastupovaním riaditeľa VP UK

IBAN: SK73 8180 0000 0070 0054 2311

Osoba oprávnená konať

vo veciach technických: prof. RNDr. Ján Turňa, CSc.

(ďalejlen **„Kupujúci“**)

# Predávajúci:

Sídlo:

Korešpondenčná adresa:

IČO:

DIČ:

IČ DPH:

Zapísaný v obchodnom registri:

Osoby oprávnené konať vo veciach

1. zmluvných:
2. technických:

Tel.:

Fax:

E-mail:

 (ďalejlen **„Predávajúci“**)

# Článok č. II. – Úvodné ustanovenia

2.1 Východiskovým podkladom na uzatvorenie tejto zmluvy sú súťažné podklady a ponuka predávajúceho predložená vo verejnej súťaži s názvom „**Prístrojové vybavenie laboratória pre Vedecký park**“ vyhlásenej v Úradnom vestníku EÚ v rámci zadávania nadlimitnej zákazky podľa zákona č. 343/2015 Z. z. o verejnom obstarávaní a o zmene a doplnení niektorých zákonov.

# Článok III. – Predmet plnenia zmluvy

3.1 Plnením predmetu zmluvy je záväzok Predávajúceho dodať laboratórne zariadenia umožňujúce komplexnú analýzu sekvencie a vybraných charakteristík DNA molekúl za účelom stanovenia ich kvalitatívnych a/alebo kvantitatívnych vlastností v kontexte realizovaného výskumu, laboratórne zariadenia umožňujúce efektívnu a kontrolovanú produkciu mikrobiálnej biomasy a filtrovanie biologických preparátov s cieľom zahustenia cieľových látok alebo výmeny tlmivého roztoku, na základe **Opisu predmetu zákazky - technických parametrov, technických vlastností predmetu zákazky a množstva**, ktoré sú uvedené v prílohe č. 1 tejto zmluvy (ďalej aj „tovar“ alebo „predmet zmluvy“).

3.2 Súčasťou dodania predmetu zmluvy je poskytnutie nasledovných súvisiacich služieb s dodávkou tovaru:

1. dodanie tovaru na miesto určenia (s vynesením na príslušné poschodie do miestností

 určených na mieste kupujúcimi),

1. inštalácia tovaru, softwaru - prístroja,
2. uvedenie tovaru, softwaru - prístroja do prevádzky,
3. odskúšanie funkčnosti tovaru, softwaru - prístroja,
4. zaškolenie zamestnancov na obsluhu tovaru, softwaru – prístroja,
5. odovzdanie dodávateľskej dokumentácia, certifikátov dodávaných tovarov.

3.3 Predávajúci berie na vedomie, že nákup tovaru, ktorý poskytuje na základe tejto zmluvy je financovaný z vlastných zdrojov Kupujúceho.

3.4 Špecifikácie predmetu zmluvy sú v prílohe č. 1 kúpnej zmluvy, ktorá je jej neoddeliteľnou súčasťou.

3.5 Predávajúci sa zaväzuje riadne a včas dodať tovar a činnosti s tým spojené podľa bodov 3.1 a 3.2 a kupujúci sa zaväzuje zaplatiť dohodnutú cenu za podmienok dohodnutých v tejto zmluve.

# Článok IV. - Cena tovaru

4.1 Cena za predmet zmluvy je stanovená v zmysle zákona č. 18/1996 Z. z. o cenách v znení neskorších predpisov (ďalej len „zákon o cenách“) a vyhlášky MF SR č. 87/1996 Z. z., ktorou sa vykonáva zákon o cenách v znení neskorších predpisov.

4.2 Spôsob vytvorenia ceny (cenové pravidlá) je v súlade s § 2 zákona o cenách založený na cene obchodného alebo sprostredkovateľského výkonu, ekonomicky oprávnených nákladoch a primeranom zisku.

4.3. Zmluvná cena pokrýva všetky ekonomicky oprávnené náklady predávajúceho vynaložené v súvislosti s predmetom plnenia zmluvy, najmä doprava na miesto dodania prepravnými prostriedkami predávajúceho, v súlade s príslušnými legislatívnymi predpismi, vyložením tovaru na konkrétne miesto určené kupujúcim a súvisiace služby uvedené v Článku III bod 3.2. tejto zmluvy.

4.4 Súčasťou zmluvy je cenová ponuka Predávajúceho, ktorá je výsledkom verejného obstarávania. Cenová ponuka tvorí neoddeliteľnú Prílohu č. 1.

4.5 Celková cena za predmet zmluvy je zmluvnými stranami dohodnutá vo výške:

 Celková cena bez DPH: EUR (slovom: EUR)

K cene podľa tohto článku bude pripočítaná DPH v zmysle platného zákona v čase dodania tovaru.

Ak je Predávajúci identifikovaný pre DPH v inom členskom štáte EÚ a tovar bude do SR prepravený z iného členského štátu EÚ, tento Predávajúci nebude pri plnení Zmluvy fakturovať DPH. Kupujúci bude povinný odviesť DPH v SR podľa zákona č. 222/2004 Z.z..

4.6 Ak Predávajúci nie je platiteľom DPH, uvedie celkovú cenu za predmet zmluvy bez DPH. V prípade, ak sa Predávajúci, ktorý nie je platiteľom DPH počas plnenia zmluvy stane platiteľom DPH, táto skutočnosť nie je dôvodom na zmenu dohodnutej ceny za predmet zmluvy a cena sa nezvyšuje o príslušnú sadzbu DPH.

4.7 Zmluvná cena za celý rozsah predmetu zmluvy je cenou konečnou v súlade s § 3 citovaného zákona o cenách, t. j. nebude sa navyšovať o ďalšie náklady.

 4.8 Daň z pridanej hodnoty bude vysporiadaná podľa platných právnych predpisov Európskej únie.

# Článok V. - Podmienky dodania a preberania tovaru

5.1 Za Predávajúceho je za riadne odovzdanie tovaru, zodpovedná osoba oprávnená konať vo veciach technických podľa Článku I. tejto zmluvy.

5.2 Predávajúci je povinný spresniť deň a hodinu dodania tovaru telefonicky alebo správou zaslanou elektronickou poštou minimálne dva (2) pracovné dni pred dodaním tovaru.

5.3 Tovar za Kupujúceho preberá zodpovedná osoba oprávnená konať vo veciach technických podľa Článku I. tejto zmluvy.

5.4 Predávajúci sa zaväzuje kupujúcemu dodať predmet zmluvy v termíne do 3 mesiacov od účinnosti zmluvy.

5.5. Tovar sa považuje za dodaný po odovzdaní tovaru predmetu kúpnej zmluvy v súlade s bodom 3.2.a podpísaní dodacieho listu s uvedením dátumu, s pečiatkou a podpisom oprávnených osôb Kupujúceho a Predávajúceho.

5.6 Kupujúci je oprávnený odmietnuť dodávku tovaru v prípade, ak táto bola dodaná po lehote na dodanie tovaru, ak má viditeľné vady (najmä poškodené obaly), nebolo dodržané zmluvne dohodnuté množstvo, druh tovaru alebo zmluvná cena. V takomto prípade má Kupujúci právo tovar neprevziať.

5.7 Tovar je potrebné dodať aj s potvrdeným záručným listom a ďalšími dokladmi potrebnými k prevzatiu a užívaniu tovaru (pokiaľ je relevantné).

5.8 Zmluvné strany sa dohodli, že predávajúci nie je v omeškaní s termínom dodania tovarov, uvedeným v bode 5.4 po dobu, po ktorú nemohol svoju povinnosť, súvisiacu s realizáciou dodávky/plnenia predmetu zmluvy plniť následkom okolností, ktoré vznikli na strane kupujúceho. V tomto prípade kupujúci oznámi uvedené okolnosti predávajúcemu písomne. Predávajúci má právo na primerané predĺženie termínu dodania predmetu zmluvy o dobu, po ktorú nemohol plniť predmet zmluvy.

# Článok VI. - Miesto dodania

6.1 Miestom dodania predmetu zmluvy je: **Univerzita Komenského v Bratislave, Vedecký park, Ilkovičova 8, 841 04 Bratislava**.

# Článok VII. - Platobné podmienky

* 1. Kupujúci sa zaväzuje za dodaný tovar zaplatiť Predávajúcemu cenu tovaru podľa Článku IV. na základe faktúry vystavenej Predávajúcim po dodaní tovaru podľa Článku V. a VI. tejto zmluvy.
	2. Faktúra bude predkladaná na adresu:

Univerzita Komenského v Bratislave,

Vedecký park

Ilkovičova 8,

841 04 Bratislava

Fakturačné údaje:

Univerzita Komenského v Bratislave,

Šafárikovo námestie 6

814 99 Bratislava – Staré Mesto

IČO: 00 397 865

 DIČ: 2020845532

IČ DPH: SK2020845332

* 1. Faktúra musí mať náležitosti podľa zákona č. 222/2004 Z. z. o dani z pridanej hodnoty v znení neskorších predpisov. Neoddeliteľnou súčasťou faktúry bude originál dodacieho listu.
	2. Lehota splatnosti faktúry je šesťdesiat (60) dní od doručenia faktúry bez nedostatkov do sídla Kupujúceho, pokiaľ v tomto bode nie je uvedené inak.
	3. Ak predložená faktúra nebude spĺňať náležitosti podľa bodu 7.1., 7.2. a 7.3. tohto Článku zmluvy, je Kupujúci oprávnený takúto faktúru vrátiť do 14 kalendárnych dní od obdržania faktúry Predávajúcemu spolu s označením nedostatkov, pre ktoré bola vrátená. V tomto prípade plynutie lehoty splatnosti takejto faktúry sa prerušuje a nová lehota splatnosti začne plynúť dňom nasledujúcim po dni doručenia opravenej alebo doplnenej faktúry do sídla Kupujúceho.
	4. Faktúra bude uhrádzaná výhradne bezhotovostným prevodom.

# Článok VIII. – Záruka na tovary servis/zásahy

8.1 Predávajúci sa zaväzuje, že dodá predmet zmluvy v množstve, rozsahu , kvalite a v prevedení podľa podmienok dohodnutých v tejto zmluve.

8.2 Predávajúci sa zaväzuje, že predmet zmluvy v čase odovzdania kupujúcemu má a počas dohodnutej záručnej doby bude mať funkčné vlastnosti stanovené technickými parametrami.

8.3 Záručná doba na predmet zmluvy uvedený v Článku III. je 24 mesiacov a začína plynúť nasledujúci deň po odovzdaní tovaru a podpísaní dodacieho listu poverenými zástupcami oboch zmluvných strán. Záruka sa vzťahuje na predmet zmluvy za predpokladu riadnej starostlivosti a údržby predmetu zmluvy kupujúcim. Záruka sa nevzťahuje na prípady násilného poškodenia predmetu zmluvy, nedbanlivým a neúmyselným konaním kupujúceho v rozpore s návodom na obsluhu, údržbu a používanie zariadenia na účel, na ktorý je určené, resp. poškodenia živelnou udalosťou.

8.4 Predávajúci sa zaväzuje poskytovať záručný servis počas záručnej doby bezplatne, prostredníctvom vyškolených servisných technikov, a to na základe telefonického hlásenia vady (poruchy) s následným potvrdením e-mailovou správou na dohodnutých kontaktoch servisnej linky Predávajúceho podľa bodu 8.6.

8.5 Hlásenie bude obsahovať typ zariadenia, výrobné číslo (ak je relevantné), dátum a čas hlásenia poruchy s popisom poruchy, miestom servisného zásahu a s menom osoby, ktorá poruchu hlási.

8.6 Telefónne čísla, e-mail kontakty servisného strediska Predávajúceho, kde sa hlásia poruchy v rámci záručného servisu: ...

8.7 Odstránením vád podľa bodu 8.4 tohto článku zmluvy sa rozumie oprava vadného tovaru, prípadne výmena celého tovaru tak, aby prevádzkyschopnosť predmetu zmluvy bola zabezpečená minimálne v takom rozsahu a kvalite ako pred vznikom vady (poruchy).

8.8 Predávajúci je povinný vykonávať záručný servis v mieste dodania. Kupujúci je povinný umožniť zamestnancom Predávajúceho prístup do priestorov, kde sa budú vady počas záručnej doby odstraňovať.

8.9 Predávajúci určí zodpovedných zamestnancov na kontakt s Kupujúcim a spôsob komunikácie pri zabezpečovaní záručného servisu.

8.10 Pri zodpovednosti za vady sa zmluvné strany budú riadiť ustanoveniami § 422 a nasl. Obchodného zákonníka, ktoré upravujú nároky zo zodpovednosti za vady tovaru.

8.11 Ak pôjde o vadu, ktorá by mohla spôsobiť alebo spôsobila na predmete zmluvy vznik havarijného stavu, Predávajúci sa zaväzuje nastúpiť na odstránenie vád bezodkladne od ich oznámenia Kupujúcim, ktoré v tomto prípade môže byť telefonické na čísle..., alebo prostredníctvom e-mailu ....

8.12 Nástup na záručný servis vyškolenými servisnými technikmi do 48 hodín od potvrdenia prijatia hlásenia o poruche zaslanej v pracovný deň v čase od 8.00 hod do 16.00 hod..

# Článok IX. - Zmluvné pokuty a úroky z omeškania

9.1 V prípade nedodržania lehoty dodania tovaru podľa Článku V. je Kupujúci oprávnený uplatniť si voči Predávajúcemu zmluvnú pokutu vo výške 0,05 % z ceny nedodaného tovaru za každý deň omeškania.

9.2 V prípade omeškania platby oproti ustanoveniu Článku VII. je Predávajúci oprávnený uplatniť si voči Kupujúcemu 0,05 % úrok z omeškania z neuhradenej fakturovanej čiastky za každý deň omeškania.

9.3 Za každý deň omeškania z lehôt záručného servisu podľa článku VIII má Kupujúci právo nárokovať si od Predávajúceho sankciu vo výške 100,00 EUR.

9.4 Uhradením zmluvných pokút nezaniká nárok kupujúceho na náhradu škody, ktorá prevyšuje výšku zmluvnej pokuty.

9.5 Pri nebezpečenstve škody na predmete zmluvy platia ustanovenia § 455 a nasl. Obchodného zákonníka.

9.6 V prípade vzniku škody porušením povinností vyplývajúcich zo zmluvy budú zmluvné strany postupovať v súlade s príslušnými ustanoveniami Obchodného zákonníka a ostatných všeobecne záväzných právnych predpisov.

# Článok X. – Vlastnícke právo

10.1 Predávajúci znáša riziko spojené s dodaním predmetu zmluvy (poškodenie, odcudzenie a pod. ) až do dňa jeho odovzdania a prevzatia kupujúcim.

10.2 Vlastnícke právo k predmetu zmluvy prechádza na Kupujúceho dňom riadneho splnenia záväzku, t. j. dňom riadneho a včasného dodania predmetu zmluvy, podpísaním dodacieho listu poverenými zástupcami oboch zmluvných strán a po následnom zaplatení dohodnutej ceny.

# Článok XI. – Skončenie zmluvy

11.1 Táto zmluva môže byť ukončená jedným z nasledovných dôvodov:

1. splnením (za splnenie sa považuje splnenie všetkých povinností zmluvných strán vyplývajúcich zo zmluvy)
2. odstúpením od zmluvy,
3. stratou oprávnenia Predávajúceho k výkonu činnosti, ktorá je potrebná pre plnenie zmluvy,
4. písomnou dohodou zmluvných strán,
5. výpoveďou,
6. vyhlásenie konkurzu alebo likvidácie na Predávajúceho.
	1. Výpoveď musí byť písomná a doručená druhej zmluvnej strane. Zmluvné strany sa dohodli, že výpovedná lehota je 30 dní a začína plynúť dňom nasledujúcim po doručení výpovede druhej strane.
	2. Každá zo zmluvných strán je oprávnená okamžite odstúpiť od zmluvy pri podstatnom porušení zmluvnej povinnosti druhou zmluvnou stranou, alebo keď sa pre druhú zmluvnú stranu stalo splnenie podstatných zmluvných povinností úplne nemožným.
	3. Za podstatné porušenie sa na účely tejto zmluvy považuje:
7. omeškanie Predávajúceho s dodaním predmetu zmluvy o viac ako 45 dní,
8. neposkytnutie služieb záručného servisu; resp. omeškanie záručného servisu o viac ako 15 dní voči lehotám záručného servisu,
9. dodanie predmetu zmluvy, ktorý nebude spĺňať požadované množstvo, kvalitu, rozsah alebo podmienky špecifikované v tejto zmluve a v prílohe č. 1 tejto zmluvy,
10. nedoručenie návrhu nového subdodávateľa do piatich pracovných dní odo dňa doručenia žiadosti o jeho nahradenie, resp. v lehote určenej kupujúcim,
11. pokiaľ Predávajúci alebo subdodávateľ poruší niektorú z povinností podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov, ak sa na Predávajúceho alebo subdodávateľa bude takáto povinnosť vzťahovať.
	1. Odstúpenie od zmluvy musí byť uskutočnené písomnou formou a účinnosť nadobudne dňom jeho doručenia druhej zmluvnej strane. Úplná alebo čiastočná zodpovednosť zmluvnej strany bude vylúčená v prípadoch zásahu vyššej moci.
	2. Pod vyššou mocou sa rozumejú okolnosti, ktoré nastanú po uzatvorení zmluvy ako výsledok nepredvídateľných a zmluvnými stranami neovplyvniteľných prekážok. V prípade, že takáto okolnosť bude brániť v plnení povinností podľa zmluvy Predávajúcemu alebo Kupujúcemu, bude povinná zmluvná strana dotknutá vyššou mocou zbavená zodpovednosti za čiastočné alebo úplné nesplnenie záväzkov vyplývajúcich z tejto zmluvy primerane počas doby, po ktorú pôsobili tieto okolnosti.
	3. Odstúpením od zmluvy zanikajú všetky práva a povinnosti zmluvných strán zo zmluvy. Odstúpenie od zmluvy sa nedotýka nároku na náhradu škody vzniknutej porušením zmluvy a nároku na zaplatenie zmluvnej pokuty podľa čl. IX. Strana, ktorej pred odstúpením od zmluvy poskytla plnenie druhá zmluvná strana, toto plnenie vráti, pri peňažnom záväzku spolu s úrokmi z omeškania dohodnuté v čl. IX. Ak vracia plnenie strana, ktorá odstúpila od zmluvy, má nárok na úhradu nákladov s tým spojených.
	4. Kupujúci je oprávnený vypovedať túto zmluvu, ak Predávajúci nie je schopný dodať alebo nedodá predmet zmluvy za cenu určenú v zmysle čl. IV bodu 4.4. a 4.5. tejto zmluvy. Výpovedná lehota je v tomto prípade určená na 30 dní a začína plynúť dňom nasledujúcim po dni, kedy bola výpoveď doručená Predávajúcemu. Ukončením zmluvy výpoveďou nezaniká nárok oprávnenej strany na zaplatenie zmluvných pokút a na náhradu vzniknutej škody.

# Článok XII. - Osobitné ustanovenia

12.1 Predávajúci (vrátane jeho zamestnancov, subdodávateľov alebo akýchkoľvek tretích osôb, ktoré na plnenie zmluvy použil) sa zaväzuje zachovať mlčanlivosť o všetkých dôverných informáciách získaných pri plnení zmluvy.

12.2 Dôvernými informáciami nie sú informácie, ktoré sa bez porušenia zmluvy stali verejne známymi, informácie získané oprávnene inak, ako od druhej zmluvnej strany, informácie, ktoré je Kupujúci povinný sprístupniť alebo zverejniť podľa zákona č. 211/2000 Z.z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov (ďalej len „zákon o slobode informácií“) a informácie, ktoré je Kupujúci povinný zverejniť na základe príslušných platných právnych predpisov Slovenskej republiky.

12.3 Predávajúci a prípadný subdodávateľ je povinný byť najneskôr ku dňu uzatvorenia tejto zmluvy a počas celej doby plnenia riadne zapísaný v registri partnerov verejného sektora podľa zákona č. 315/2016 Z.z. v znení neskorších predpisov, pokiaľ má povinnosť zapisovať sa do registra partnerov verejného sektora.

12.4 Na plnenie predmetu zmluvy môže Predávajúci využiť subdodávateľov. Predávajúci je povinný pri uzatvorení zmluvy uviesť zoznam subdodávateľov, ktorý obsahuje údaje o všetkých známych subdodávateľoch Predávajúceho v čase uzatvorenia tejto zmluvy a údaje o osobe oprávnenej konať za subdodávateľa v rozsahu meno a priezvisko, adresa pobytu a dátum narodenia. Zoznam subdodávateľov tvorí prílohu č. 3 Kúpnej zmluvy.

12.5 Predávajúci je povinný písomne oznámiť Kupujúcemu akúkoľvek zmenu údajov o subdodávateľovi, a to do piatich (5) pracovných dní odo dňa, kedy sa Predávajúci dozvedel o tejto zmene. Zoznam subdodávateľov, ktorý Predávajúci predložil do času uzavretia Kúpnej zmluvy spolu s uvedením údajov o všetkých známych subdodávateľoch v zmysle § 41 zákona o verejnom obstarávaní, údaje o osobe oprávnenej konať za subdodávateľa v rozsahu meno a priezvisko, adresa pobytu a dátum narodenia, tvorí Prílohu č. 3 Kúpnej zmluvy.

12.6 K zmene subdodávateľa môže dôjsť len po odsúhlasení Kupujúcim na základe aktualizovania Prílohy č. 3 kúpnej zmluvy. Predávajúci je povinný najneskôr päť (5) pracovných dní pred dňom, ktorý predchádza dňu, v ktorom nastane zmena subdodávateľa, písomne oznámiť Kupujúcemu zámer zmeny subdodávateľa s uvedením identifikačných údajov pôvodného aj nového subdodávateľa a údaje o osobe oprávnenej konať za subdodávateľa v rozsahu meno a priezvisko, adresa pobytu a dátum narodenia (aktualizovaný zoznam subdodávateľov). V prípade zmeny subdodávateľa alebo doplnenia ďalšieho subdodávateľa počas trvania Kúpnej zmluvy, musí subdodávateľ, ktorého sa návrh na zmenu alebo doplnenie týka, spĺňať podmienky účasti podľa § 41 ods. 1 písm. b) zákona o verejnom obstarávaní. Splnenie osobného postavenia nový subdodávateľ preukáže predložením relevantných dokladov. Zároveň každý takýto subdodávateľ, ktorý má povinnosť zapisovať sa do registra partnerov verejného sektora v súlade s § 11 zákona o verejnom obstarávaní, musí byť zapísaný v registri partnerov verejného sektora. Predávajúci Kupujúcemu spolu s oznámením o zmene subdodávateľa predloží doklady preukazujúce splnenie podmienok účasti podľa § 32 ods. 1 ZVO od subdodávateľa, a to v originálnom vyhotovení alebo ako úradne overené kópie týchto dokladov. Náklady spojené so zabezpečením týchto dokladov znáša Predávajúci bez nároku na ich úhradu Kupujúcim. V prípade, že navrhovaný subdodávateľ bude spĺňať podmienky účasti podľa § 41 ods. 1 písm. b), Kupujúci ho schváli. V prípade, že navrhovaný subdodávateľ nebude spĺňať podmienky účasti podľa § 41 ods. 1 písm. b) zákona o verejnom obstarávaní, Kupujúci písomne požiada Predávajúceho o jeho nahradenie. Predávajúci doručí návrh nového subdodávateľa do piatich (5) pracovných dní odo dňa doručenia žiadosti o jeho nahradenie, ak Kupujúci neurčí dlhšiu lehotu. Súčasne sa vzťahuje na nového subdodávateľa povinnosť byť zapísaný v registri partnerov verejného sektora v súlade so zákonom č. 315/2016 Z.z..

12.7 V prípade , že Predávajúci nedoručí návrh nového subdodávateľa do piatich (5) pracovných dní odo dňa doručenia žiadosti o jeho nahradenie, resp. v lehote určenej Kupujúcim, bude toto Kupujúci považovať za podstatné porušenie zmluvy a môže odstúpiť od zmluvy.

12.8 Kupujúci sa zaväzuje pri plnení predmetu zmluvy poskytnúť Predávajúcemu potrebnú súčinnosť, ktorá je nevyhnutná na dosiahnutie účelu splnenia predmetu zmluvy.

12.9 Skončenie zmluvy sa nedotýka nároku na náhradu škody vzniknutej porušením tejto zmluvy, nároku na zaplatenie zmluvnej pokuty podľa ustanovení tejto zmluvy a ďalej ustanovení tejto zmluvy, ktoré vzhľadom na svoju povahu majú trvať aj po ukončení zmluvy, napr. záväzky zo záruky za už poskytnuté plnenie a pod.

# Článok XIII. – Protikorupčná doložka

13.1 Zmluvné strany sa zaväzujú pri plnení predmetu tejto zmluvy striktne dodržiavať platné právne predpisy zakazujúce podplácanie verejných činiteľov a súkromných osôb, protiprávne ovplyvňovanie verejných činiteľov, pranie špinavých peňazí a zaväzujú sa zaviesť a vykonávať všetky nevyhnutné a vhodné postupy a opatrenia vedúce k zabráneniu korupcie.

13.2 Predávajúci vyhlasuje, že podľa jeho vedomostí žiaden z jeho predstaviteľov, zástupcov, zamestnancov, alebo iných osôb konajúcich v jeho mene pri poskytovaní plnenia podľa tejto zmluvy pre Kupujúceho alebo v jeho mene na základe tejto zmluvy, neponúka ani nebude priamo alebo nepriamo ponúkať, dávať, poskytovať, vyžadovať ani prijímať finančné prostriedky alebo akékoľvek iné oceniteľné hodnoty, alebo poskytovať akékoľvek výhody, dary, alebo pohostenia osobe, spoločnosti alebo organizácii alebo zamestnancovi, politickej strane či hnutiu, kandidátovi na politickú nomináciu, osobe, ktorá pôsobí v zákonodarnom, správnom alebo súdnom orgáne akéhokoľvek druhu, alebo v medzinárodnej verejnej organizácii za účelom ovplyvňovať konanie takejto osoby v jej funkcii, s využitím odmeňovania, alebo navádzania k nekorektnému výkonu príslušnej funkcie alebo činnosti akoukoľvek osobou, za účelom získania

alebo udržania výhody pri plnení predmetu tejto zmluvy v prospech Predávajúceho.

13.3 Predávajúci sa zaväzuje okamžite oznámiť Kupujúcemu primeranou formou akékoľvek podozrenie na porušenie povinností podľa tejto časti zmluvy a byť plne súčinný pri dôkladnom vyšetrení podozrenia.

13.4 Akékoľvek preukázané korupčné správanie zo strany Predávajúceho alebo porušenie povinností podľa bodov 13.1., 13.2., 13.3. tejto časti zmluvy sa považuje za podstatné porušenie tejto zmluvy.

# Článok XIV. - Záverečné ustanovenia

14.1 Zmluva môže byť zmenená a doplňovaná v súlade so zákonom o verejnom obstarávaní formou číslovaného písomného dodatku podpísaného všetkými zmluvnými stranami.

14.2 Právne vzťahy neupravené touto zmluvou sa riadia príslušnými ustanoveniami Obchodného zákonníka a ostatnými právnymi predpismi SR.

14.3 Táto zmluva podlieha povinnému zverejneniu podľa § 5a ods. 1 zákona č. 211/2000 Z. z. o slobodnom prístupe k informáciám a o zmene a doplnení niektorých zákonov v znení neskorších predpisov a zákona č. 546/2010 Z. z., ktorým sa dopĺňa zákon č. 40/1964 Zb. Občiansky zákonník v znení neskorších predpisov a ktorým sa menia a dopĺňajú niektoré zákony. Predávajúci berie na vedomie povinnosť Kupujúceho zverejniť túto zmluvu ako aj jednotlivé faktúry vyplývajúce z tejto zmluvy a svojim podpisom dáva súhlas na zverejnenie tejto zmluvy vrátane jej príloh v plnom rozsahu.

14.4 Zmluva nadobúda platnosť dňom podpisu oboma zmluvnými stranami.

14.5 Zmluva nadobúda účinnosť dňom nasledujúcim po dni jej zverejnenia v Centrálnom registri zmlúv Úradu vlády SR.

14.6 Zmluvné strany sa zaväzujú, že všetky spory, vyplývajúce z tejto zmluvy, budú riešiť rokovaním o možnej dohode. Zmluvné strany sa dohodli, že vzťahy vzniknuté medzi nimi na základe tejto zmluvy sa riadia právnym poriadkom Slovenskej republiky. Prípadné spory, o ktorých sa zmluvné strany nedohodli, budú postúpené na rozhodnutie vecne a miestne príslušnému súdu.

14.7 Ak niektoré ustanovenia tejto zmluvy stratili platnosť alebo sú platné len sčasti alebo neskôr stratia platnosť, nie je tým dotknutá platnosť ostatných ustanovení. Na miesto neplatných ustanovení sa použije úprava, ktorá sa čo najviac približuje zmyslu a účelu tejto zmluvy.

14.8 Zmluva je vyhotovená v štyroch (4) rovnopisoch, z ktorých Kupujúci dostane tri (3) a Predávajúci dostane jeden (1) rovnopis.

14.9 Zmluvné strany prehlasujú, že zmluvu uzavreli slobodne a vážne, zmluva nebola uzatvorená v tiesni ani za iných nevýhodných podmienok. Zmluvné strany si túto zmluvu prečítali, jej obsahu porozumeli a na znak súhlasu ju vlastnoručne podpísali.

|  |  |
| --- | --- |
| Príloha č.1:  | Opis predmetu zmluvy/Cenová ponuka - technické parametre, technické vlastnosti predmetu zákazky a množstvo  |

 Za Predávajúceho Za Kupujúceho

 V ..., dňa: V Bratislave dňa: